|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533Περιγραφή: ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 10/09/2025, Α.Π: 204

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Κινητοποίηση στο Υπουργείο Παιδείας την Πέμπτη 11 Σεπτεμβρίου, στις 13.30**

**Να καλυφθούν εδώ και τώρα όλα τα κενά στα σχολεία μας!**

**Να μην επιτρέψουμε το «τσεκούρι» στις προσλήψεις της Α΄ Φάσης αναπληρωτών που αφήνει τα σχολεία με χιλιάδες κενά!**

Σε σύνολο σχεδόν **41.000 κενών (έτσι όπως τα ορίζει και υπολογίζει τοπική και κεντρική Διοίκηση του ΥΠΑΙΘΑ), το Υπουργείο προσέλαβε για την Α΄ φάση αναπληρωτών μόλις 25.000 αναπληρωτές εκπαιδευτικούς και ΕΕΠ/ΕΒΠ.** Η σχολική χρονιά δηλαδή θα ξεκινήσει με τουλάχιστον 16.000 πραγματικά κενά (!), χωρίς να υπολογίζουμε την ενισχυτική, τυχόν άδειες/αποσπάσεις κ.ά. Χρειάζεται ΑΜΕΣΑ δεύτερο κύμα αναπληρωτών!

Στην παράλληλη στήριξη έγιναν 1.869 προσλήψεις λιγότερες στην πρωτοβάθμια σε σχέση με την περσινή Α΄ φάση. Επίσης, με βάση τα κενά που δηλώθηκαν για την Α΄ φάση, δεν καλύφθηκαν 1.784 θέσεις νηπιαγωγών και δασκάλων που σημαίνει ότι χιλιάδες σχολικές μονάδες δε θα μπορέσουν να λειτουργήσουν στοιχειωδώς. Αν συμπεριλάβουμε και το γεγονός ότι σε ειδικότητες όπως των Εικαστικών, των Μουσικών, των Γυμναστών αλλά και των δεύτερων ξένων γλωσσών καλύφθηκε μόλις το 30-35% των δηλωμένων κενών η κατάσταση δυσκολεύει ακόμη περισσότερο. Αντίστοιχα, στην Ειδική Αγωγή η κάλυψη φτάνει στο 52% των κενών με τις ελλείψεις ειδικά στα Τμήματα Ένταξης και τα Ειδικά σχολεία να χτυπάνε κόκκινο, ενώ πολλές θέσεις ΕΕΠ και ΕΒΠ μένουν ακάλυπτες, αφήνοντας τους εκπαιδευτικούς αβοήθητους να προχωρήσουν το εκπαιδευτικό τους έργο σύμφωνα με τις ιδιαίτερες ανάγκες των μαθητών τους.

Είναι χαρακτηριστικό ότι η Διεύθυνση Π.Ε. Πειραιά αιτήθηκε συνολικά για όλες τις ειδικότητες 268 αναπληρωτές/τριες και στην Α΄ φάση έγινε πρόσληψη μόνο 102! Στα παραπάνω στοιχεία δεν περιλαμβάνεται η Παράλληλη Στήριξη που το πετσόκομμα είναι τεράστιο και δεν καλύπτει ούτε το 50% των εγκεκριμένων αιτημάτων ανά σχολική μονάδα!

Τέλος, **ενώ τα κενά -όπως τα υπολογίζει το ΥΠΑΙΘΑ- είναι ΤΩΡΑ 41.000 η Κυβέρνηση μίλησε για συνολικές προσλήψεις-πιστώσεις 37.000 αναπληρωτών φέτος (!!!), αριθμός που αναφέρεται στα διαθέσιμα για ΟΛΗ τη χρονιά! Δηλαδή, κυβέρνηση και Υπουργείο Παιδείας αφού πανηγύρισαν για τους 10.000 μόνιμους διορισμούς, δηλώνουν συνειδητά ότι ΔΕΝ θα καλύψουν ΟΛΑ τα κενά φέτος, ακόμη κι έτσι όπως τα υπολογίζουν αυτοί!**

Πέραν των παγίων αιτημάτων για τους απαραίτητους μαζικούς μόνιμους διορισμούς και τον περιορισμό του θεσμού του αναπληρωτή μόνο για πραγματικά έκτακτες ανάγκες, διεκδικούμε άμεσα:

• 20.000 επιπλέον προσλήψεις αναπληρωτών όλων των ειδικοτήτων γενικής και ειδικής αγωγής και για τις δύο βαθμίδες εκπαίδευσης.

• Κάλυψη όλων των κενών δασκάλων, νηπιαγωγών, εκπαιδευτικών ειδικοτήτων, τμημάτων ένταξης, παράλληλων στηρίξεων, ΕΕΠ και ΕΒΠ σε όλα τα σχολεία μας.

• Μονιμοποίηση/διορισμό όλων των αναπληρωτών με βάση τον χρόνο κτήσης του πτυχίου και την προϋπηρεσία.

• Αύξηση της χρηματοδότησης για τις ανάγκες των σχολείων.

• Να καταργηθεί η απαράδεκτη ρύθμιση παροχής το 50% του επιδόματος ανεργίας σε προπληρωμένη κάρτα. Να αυξηθεί το επίδομα ανεργίας στο 80% του τελευταίου μισθού, χωρίς κανέναν αποκλεισμό.

• Να προσμετρώνται οι μέρες άδειας κύησης και λοχείας για τη χορήγηση του επιδόματος ανεργίας.

• Δωδεκάμηνες συμβάσεις για τους αναπληρωτές συναδέλφους.

• Εξίσωση αδειών μονίμων-αναπληρωτών, χορήγηση 9μηνης άδειας ανατροφής στις αναπληρώτριες εκπαιδευτικούς.

• Παραχώρηση δωρεάν στέγης σε νεοδιόριστους και αναπληρωτές εκπαιδευτικούς με ευθύνη του κράτους, επιδότηση ενοικίου στους εκπαιδευτικούς.

• Επίδομα μετακίνησης στους εκπαιδευτικούς που μένουν μακριά από τον τόπο πρόσληψης.

• Καταβολή του πρώτου μισθού των αναπληρωτών ταυτόχρονα με την ανάληψη υπηρεσίας.

• Μείωση του αριθμού μαθητών ανά τάξη - Καμία συγχώνευση τμημάτων ή σχολείων.

• Γενναίες αυξήσεις στους μισθούς μας για να ζούμε με αξιοπρέπεια. Επαναφορά του 13ου και 14ου μισθού.

**ΤΕΡΜΑ ΠΙΑ ΣΤΗΝ ΚΟΡΟΪΔΙΑ**

**ΚΑΛΥΨΤΕ ΤΙΣ ΑΝΑΓΚΕΣ ΣΕ ΟΛΑ ΤΑ ΣΧΟΛΕΙΑ**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |